Narodna skupština
20170927

Molim ministra za malo pažnje, pošto je mislim previdom odbijen ovaj amandman. U originalnom tekstu piše u drugom stavu člana 62. – godišnji plan rada ustanove donosi se u sklad sa školskim kalendarom, razvojnim planom i predškolskim, školskim i vaspitnim programom do 15. septembra. Znači, donosi se kada već počne školska godina. To znači da nešto već počinje, traje, a tek onda donosimo pravila, odnosno plan, odnosno ciljeve tog obrazovanja. U našem amandmanu se ovo – do 15. septembra, menja rečima – najkasnije 30. dana od dana početka školske godine. Znači, dajemo još jedan duži rok, ali da taj rok bude takav da on donese pravi plan rada pošto je iskustvo na kojoj smo upozoreni iz puno obrazovnih ustanova u Srbiji to da se retko kada do 15. donese plan rada. Logično bi bilo da se to donese pre početka, pre prvog septembra, ali da uzmemo da tada škole ne rade, mada ne znam zašto ne bi prosvetni radnici radili, od 1. avgusta, oni koji su zaduženi za donošenja plana.